CELEX: C2004/284/43
Language: el
Date: 2004-11-20 00:00:00
Title: Υπόθεση T-357/04: Προσφυγή της Marguerite Chetcuti κατά της Επιτροπής των Ευρωπαϊκών Κοινοτήτων, που ασκήθηκε στις 31 Αυγούστου 2004

20.11.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 284/21
            
         Προσφυγή της Marguerite Chetcuti κατά της Επιτροπής των Ευρωπαϊκών Κοινοτήτων, που ασκήθηκε στις 31 Αυγούστου 2004
   (Υπόθεση T-357/04)
   (2004/C 284/43)
   Γλώσσα διαδικασίας: η γαλλική
   Η Marguerite Chetcuti, κάτοικος Zejtun (Μάλτα), εκπροσωπούμενη από τον Marc-Albert Lucas, δικηγόρο, άσκησε στις 31 Αυγούστου 2004 ενώπιον του Πρωτοδικείου των Ευρωπαϊκών Κοινοτήτων προσφυγή κατά της Επιτροπής των Ευρωπαϊκών Κοινοτήτων.
   Η προσφεύγουσα ζητεί από το Πρωτοδικείο:
   
               —
            
            
               να αναγνωρίσει τον παράνομο χαρακτήρα του σημείου III της προκηρύξεως του διαγωνισμού COM/P A/04, της 6ης Απριλίου 2004,
            
         
               —
            
            
               να ακυρώσει την απόφαση της εξεταστικής επιτροπής της 22ας Ιουνίου 2004, περί απορρίψεως, βάσει την εν λόγω διατάξεως, της υποψηφιότητάς της,
            
         
               —
            
            
               να ακυρώσει τις μεταγενέστερες πράξεις της διαδικασίας διαγωνισμού, ο παράνομος χαρακτήρας των οποίων απορρέει από τον παράνομο χαρακτήρα της προκηρύξεως του διαγωνισμού και της προσβαλλόμενης αποφάσεως, ιδίως δε να ακυρώσει:
               
                           —
                        
                        
                           τον καταρτισθέντα από την εξεταστική επιτροπή πίνακα των υποψηφίων που πληρούν τις προϋποθέσεις που καθορίζει η προκήρυξη,
                        
                     
                           —
                        
                        
                           την απόφαση της Επιτροπής περί καθορισμού, επί αυτής της βάσεως, του αριθμού των προς πλήρωση θέσεων,
                        
                     
                           —
                        
                        
                           τον πίνακα επιτυχόντων που κατάρτισε η εξεταστική επιτροπή κατά το πέρας των εργασιών της, και
                        
                     
                           —
                        
                        
                           τις σχετικές αποφάσεις διορισμού που εξέδωσε η ΑΔΑ, και
                        
                     
         
               —
            
            
               να καταδικάσει την Επιτροπή στα δικαστικά έξοδα.
            
         Λόγοι ακυρώσεως και κύρια επιχειρήματα:
   Προς στήριξη των αιτημάτων της, η προσφεύγουσα υποστηρίζει ότι η προκήρυξη του διαγωνισμού παραβαίνει τα άρθρα 4, 27, και 29, παράγραφος 1, στοιχείο β), του ΚΥΚ και παραβιάζει την αρχή της ισότητας, καθώς αποκλείει από τον διαγωνισμό τους επικουρικούς υπαλλήλους. Η προσφεύγουσα υποστηρίζει επίσης ότι η εν λόγω προκήρυξη παραβαίνει τα άρθρα 27 και 29 του ΚΥΚ και είναι αντίθετη προς το υπηρεσιακό συμφέρον και την αρχή της ίσης μεταχειρίσεως, για τον λόγον ότι απαιτεί να έχει διανύσει ο υποψήφιος χρόνο υπηρεσίας ως μόνιμος, έκτακτος ή επικουρικός υπάλληλος, αποκλείοντας με τον τρόπον αυτόν τους τοπικούς υπαλλήλους όπως η προσφεύγουσα.